Vladimir Prifti

Vladimir Prifti regjisor shqiptar, lindur në 1942 në Tiranë. Ka mbaruar Shkollën e Lartë të Aktorëve "Aleksandër Moisiu" (sot Fakulteti i Artit Dramatik, Universiteti i Arteve) në vitin 1964.

Jetëshkrimi

Vladimir Prifti lindi në Tiranë, më 1 qershor 1942. Mbaroi shkollën e lartë për aktorë “Aleksandër Moisiu” dhe fill më pas u emërua aktor në Teatrin Popullor. Aty luajti disa role të dyta, ku spikati me Kogon te drama “Fytyra e dytë” e Dritëro Agollit (I968).

Pas disa përvojave si asistent regjisor në këtë teater, në I974 ﬁlloi punë si regjisor në TVSH. Këtu zë ﬁll pasioni i tij për xhirimin e filmave. E nisi në mënyrë premtuese me dramatizimin e romanit të Ismail Kadaresë nga Pirro Mani “Gjenerali i ushtrisë‘ së vdekur” (I976) duke e shndërruar kodin e shfaqjes teatrore në gjuhën specifike të ﬁlmit televiziv, pa e humbur cilesinë artistike. Në këtë udhë vijoi edhe me filmin “Kur hidheshin themelet” (I978), sipas dramës së KoIë Jakoves “Lulet e Shegës”.

Filmi i tij i parë artistik origjinal ishte “Udha e shkronjave” (I978), nderuar me çmim të veçantë në Festivalin III të Filmit Artistik Shqiptar dhe me çmim të Republikës të shkallës së parë. Sado që kanë kaluar vite, ai mbetet ndër kulmet e kinoregjisorit dhe të vetë kinematografisë shqiptare, një ﬁlm i frymëzuar, i kahut psikologjik, me nënshtresa e tonime të thukëta dramatike, mesazhe të fuqishme, karaktere të realizuara, tension e suspansë.

Prifti ka realizuar edhe mjaft dokumentarë në vitet 2000–2004, ndër to: “Të bekuarit”, “Legjenda e baltës”, “Rruga Egnatia”, “Butrinti”. Ky i fundit ka edhe elementet e ﬁlmit artistik, pasi ndërtohet mbi një fabul dhe personazhe te trilluara. FiImi ﬁtoi çmim të veçantë në Festivalin X Ndërkombëtar te Filmit Arkeologjik, në Kiel të Gjermanisë.
Prej vitit 2004 regjisori Prifti ishte pedagog i gjuhës dhe regjisë së filmit në Akademinë e Filmit dhe Multimedias Marubi - Kinostudio, në Tiranë.
U nda nga jeta më 5 nëntor 2023.https://gazetadita.al/arti-ne-zi-nderron-jete-ne-moshen-81-vjecare-regjisori-i-njohur-vladimir-prifti/
https://www.balkanweb.com/arti-ne-zi-nderron-jete-ne-moshen-81-vjecare-regjisori-vladimir-prifti/

 Filmografia 
Ka realizuar shumë filma si 
  “Gjenerali i ushtrisë së vdekur” (1976); 
 “Udha e shkronjave” (1978); 
 “Kur hidheshin themelet” (1978); 
 “Era e ngrohtë e thellësive” (1982); 
 “Kush vdes në këmbë” (1985); 
 “Dhe vjen një ditë” (1987), 
 “Flutura në kabinën time” (1988); 
 “Dasma e Sakos” (1998); 
 “Të bekuarit” (2000); 
 “Butrinti” (2002); 
 “Legjenda e Baltës” (2003); 
 “Rruga Egnatia” (2005).

 Burimet  

Kategoria:Biografi shqiptare
Kategoria:Regjisorë shqiptarë
Kategoria:Lindje 1942
Kategoria:Vdekje 2023